S-3540/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 23. ágúst 2022, á hendur Þ-kk-þgf Þ-kk-þgf E-kk-þgf, kt. [...], [...], Reykjavík, fyrir eftirtalin umferðarlagabrot með því að hafa:

1. Miðvikudaginn 9. desember 2020 ekið bifreiðinni [...] óhæfur til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 705 ng/ml og metamfetamín 365 ng/ml) um Bæjarháls við Höfðabakka í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Miðvikudaginn 23. desember 2020 ekið bifreiðinni [...] óhæfur til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 635 ng/ml og metamfetamín 85 ng/ml) um Vesturlandsveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

3. Sunnudaginn 23. maí 2021 ekið bifreiðinni [...] sviptur ökurétti um Suðurfell við bensínstöðina Orkuna í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Laugardaginn 19. júní 2021 ekið bifreiðinni [...] sviptur ökurétti og óhæfur til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 300 ng/ml og metamfetamín 255 ng/ml) um Miklubraut við Lönguhlíð í Reykjavík, þar sem lögregla hafði afskipti af ákærða við Grænuhlíð.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Föstudaginn 25. júní 2021 ekið bifreiðinni [...] sviptur ökurétti og óhæfur til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 50 ng/ml og metamfetamín 290 ng/ml) um Vatnsholt við [...] í Reykjanesbæ, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Laugardaginn 10. júlí 2021 ekið bifreiðinni [...] sviptur ökurétti og óhæfur til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 165 ng/ml, MDMA 105 ng ml og metamfetamín 735 ng/ml) um Hafnarfjarðarveg við Engidal í Hafnarfirði, þar sem ákærði gaf sig á tal við lögreglu.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Þriðjudaginn 27. júlí 2021 ekið bifreiðinni [...] sviptur ökurétti og óhæfur til þess að stjórna henni örugglega vegna áhrifa ávana- og fíkniefna (í blóðsýni mældist amfetamín 775 ng/ml) um Gullinbrú í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

8. Miðvikudaginn 28. júlí 2021 ekið bifreiðinni [...] sviptur ökurétti og með 96 km hraða á klukkustund um Gullinbrú í Reykjavík, þar sem aksturinn var myndaður með eftirlitsbúnaði lögreglu, en leyfður hámarkshraði á veginum var 60 km á klukkustund.

Telst háttsemi þessi varða við 2., sbr. 4. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr.77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 17. ágúst 2022, gekkst ákærði undir greiðslu sektar með dómi Héraðsdóms Reykjavíkur 4. mars 2021 meðal annars fyrir akstur undir áhrifum ávana- og fíkniefna.

Brot þau sem ákærði er sakfelldur fyrir nú samkvæmt ákæruliðum 1 og 2 voru framin fyrir uppkvaðningu ofangreinds dóms og verður ákærða því dæmdur hegningarauki í samræmi við 78. gr. almennra hegningarlaga nr. 19/1940, er samsvari þeirri þyngingu refsingarinnar sem kynni að hafa orðið, hefði verið dæmt um öll brotin í fyrra málinu. Brot samkvæmt ákæruliðum nr. 3- 8 sem ákærði er einnig sakfelldur fyrir nú eru framin eftir uppkvaðningu sama dóms.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 2.400.000 króna sekt til ríkissjóðs, sem ákærðu ber að greiða innan fjögurra vikna frá birtingu dóms þessa að telja en sæta ella fangelsi í 6 4 daga.

Með vísan til lagaákvæða í ákæru er ákærði sviptur ökurétti í 5 ár, frá birtingu dóms þessa að telja.

Ákærði greiði 6 1 6.020 krónur í sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari fyrir Í-kvk-þf Þ-kvk-þf J-kvk-þf saksóknarfulltrúa.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, Þ-kk-nf Þ-kk-nf E-kk-nf, greiði 2.400.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 6 4 daga.

Ákærði er sviptur ökurétti í 5 árfrá birtingu dómsins að telja.

Ákærði greiði 6 1 6.020 krónur í sakarkostnað.

H-kvk-nf S-kvk-nf B-kvk-nf